b'\n_START_ARTICLE_\nKnji\xc5\xbena kultura\n_START_SECTION_\nGutenbergova doba\n_START_PARAGRAPH_\nVezana knjiga je obstajala \xc5\xbee v \xc4\x8dasu rokopisov, vendar knji\xc5\xbeno kulturo reprezentira natisnjena knjiga; Gutenbergova iznajdba tiska s premi\xc4\x8dnimi \xc4\x8drkami je namre\xc4\x8d zelo spodbudila knji\xc5\xbeno produkcijo. Kultura natisnjene knjige, ki se je za\xc4\x8dela v sredini 15. stoletja, natan\xc4\x8dneje leta 1445, prinese prevlado vizualnega nad slu\xc5\xa1nim in govorjenim. Tisk je prispeval k pojavu in rasti individualizma, demokracije, protestantizma, kapitalizma in nacionalizma. S knjigo je povezano individualno avtorstvo in ustrezna avtorska zakonodaja.\n_START_SECTION_\nElektronska doba\n_START_PARAGRAPH_\nV zgodnjih \xc5\xa1estdesetih letih 20. stoletja knji\xc5\xbeno kulturo pri\xc4\x8dne nadome\xc5\xa1\xc4\x8dati elektronska. Elektronski mediji v vizualno knji\xc5\xbeno kulturo vra\xc4\x8dajo kulturo slu\xc5\xa1nega in govornega, zmanj\xc5\xa1ujejo pomen individualizma in usmerjajo v skupinsko tvornost, ki je prepoznavna lastnost nove dobe. Za to novo komunikacijsko situacijo se je uveljavil izraz globalna vas, ki ima v\xc4\x8dasih negativno konotacijo. Zamenjavo medija spremlja zaskrbljenost zaradi\xc2\xa0\xc2\xbbkonca knjige\xc2\xab.\n_START_SECTION_\nThe Gutenberg Galaxy: The Making of Typografic Man\n_START_PARAGRAPH_\nje knjiga Marshalla McLuhana, posve\xc4\x8dena mno\xc5\xbei\xc4\x8dnim medijem, predvsem tisku in njegovemu vplivu na evropsko kulturo in popularizaciji termina globalne vasi.'